b'\n_START_ARTICLE_\nDmitrij Trofimovi\xc4\x8d \xc5\xa0epilov\n_START_SECTION_\n\xc5\xbdivljenje\n_START_PARAGRAPH_\nRodil se je v delavski dru\xc5\xbeini in leta 1926 je diplomiral iz pravne \xc5\xa1ole Moskovske dr\xc5\xbeavne univerze. Poslan je bil Jakutsk, kjer je bil namestnik to\xc5\xbeilca in v.d. dol\xc5\xbenosti za Jakutijo. V letih 1928\xe2\x88\x9229 je bil pomo\xc4\x8dnik regionalnega to\xc5\xbeilca v Smolensku. V letih 1931-33 je bil \xc5\xa1tudent na In\xc5\xa1titutu rde\xc4\x8dih profesorjev, isto\xc4\x8dasno pa je bil odgovornik tajnik revije Na agrarni fronti. Po diplomiranju je postal vodja politi\xc4\x8dnega oddelka Sovhoza. \xc4\x8cez dve leti je postal namestnik na\xc4\x8delnika sektorja za agrokulturno znanost pri Centralnem komiteju KP SZ._NEWLINE_Leta 1937 je postal doktor znanosti in znanstveni tajnik In\xc5\xa1tituta za ekonomijo pri Akademiji znanosti ZSSR. Do leta 1941 je u\xc4\x8dil ekonomijo tudi na razli\xc4\x8dnih moskovskih fakultetah._NEWLINE_Po za\xc4\x8detku operacije Barbarossa se je julija 1941 pridru\xc5\xbeil Ljudski miliciji in postal politi\xc4\x8dni komisar za moskovski oddelek. V letih 1942\xe2\x88\x9243 je bil politi\xc4\x8dni komisar 23. in v letih 1944\xe2\x88\x9246 politi\xc4\x8dni komisar 4. gardne armade._NEWLINE_Med majem 1945 in februarjem 1946 je bil tudi eden vi\xc5\xa1jih sovjetskih uradnikov na Dunaju._NEWLINE_Po vrnitvi v Rusijo je postal namestnik vodje Propagandnega in agitacijskega oddelka Glavnega politi\xc4\x8dnega direktorata Rde\xc4\x8de armade. 2. avgusta istega leta je postal vodja propagandnega oddelka Pravde._NEWLINE_18. septembra 1947 je postal namestnik na\xc4\x8delnika propagandnega in agitacijskega oddelka pri Centralnem komiteju KP SZ. V tem \xc4\x8dasu se je spoprijateljil z Andrejem \xc5\xbddanovom._NEWLINE_10. julija 1948 je postal na\xc4\x8delnik propagandnega in agitacijskega oddelka pri Centralnem komiteju KP SZ; 14. julija 1949 je bil cenzuriran s strani CK._NEWLINE_Leta 1952 ga je Stalin zadol\xc5\xbeil za pisanje novega sovjetskega ekonomskega u\xc4\x8dbenika in 18. novembra istega leta je postal glavni urednik Pravde._NEWLINE_Po Stalinovi smrti marca 1953 je \xc5\xa0epilov postal zaveznik Hru\xc5\xa1\xc4\x8dova, ki mu je pomagal z zasnovanjem ideolo\xc5\xa1kega izhodi\xc5\xa1\xc4\x8da v boju proti sovjetskemu predsedniku vlade Georgiju Malenkovu. Istega leta je postal dopisni \xc4\x8dlan Akademije znanosti ZSSR._NEWLINE_12. julija 1955 je bil izvoljen za enega od tajnikov (sekretarjev) CK KP SZ in postal vi\xc5\xa1ji komunisti\xc4\x8dni teoretik._NEWLINE_27. februarja 1956 je postal \xc4\x8dlan kandidat (brez glasovalne pravice) Politbiroja CK KP SZ in 1. junija istega leta je postal minister za zunanje zadeve Sovjetske zveze._NEWLINE_14. februarja 1957 je bil ponovno izvoljen za tajnika CK KP SZ in naslednji dan je bil zamenjan na mestu zunanjega ministra._NEWLINE_Kot edini tajnik CK KP SZ je podprl pu\xc4\x8d proti Hru\xc5\xa1\xc4\x8dovu junija 1957; po propadu pu\xc4\x8da je bil 29. junija 1957 odstranjen iz CK in bil poslan v Kirgizistan, kjer je postal vodja ekonomskega in\xc5\xa1tituta lokalne Akademije znanosti, nato pa samo namestnik direktorja._NEWLINE_Leta 1960 je bil poklican v Moskvo, izklju\xc4\x8den iz Akademije znanosti ZSSR in poslan na uradni\xc5\xa1ko mesto v Sovjetski dr\xc5\xbeavni arhiv; tu je delal do upokojitve leta 1982. 21. februarja 1962 je bil izklju\xc4\x8den iz KP SZ; leta 1976 pa so mu dovolili ponovno v\xc4\x8dlanitev._NEWLINE_Pokopan je na moskovskem pokopali\xc5\xa1\xc4\x8du Novodevi\xc4\x8di.'